open-index/open-wikipedia-markdown huggingface dataset:
Джордж Люстыг

**Джордж Люстыг** (, , нар. , , Румынія) — амерыкана-румынскі матэматык, прафесар Масачусецкага тэхналагічнага інстытута.

## Біяграфія 
Нарадзіўся ў Тымішаары ў венгерска-яўрэйскай сям’і.

Люстыг амаль сем гадоў працаваў ва Уорыкскім універсітэце, спачатку як стыпендыят (1971—1972), потым як выкладчык матэматыкі (1972—1974) і прафесар матэматыкі (1974—1978). У 1978 годзе Люстыг заняў пасаду старшыні Масачусецкага тэхналагічнага інстытута.

## Уклад 
Аўтар прац па тэорыі прадстаўленняў, у прыватнасці, аб’ектам, цесна звязаных з , такімі як , алгебра Геке, p-адычныя групы,  і . Па сутнасці, ён праклаў шлях для сучаснай тэорыі прадстаўленняў, прапанаваў фундаментальныя новыя канцэпцыі, у тым ліку  і .

## Навуковыя працы 
Сярод навуковых прац Дж. Люстыга:
* 
* 
* 

## Узнагароды 
* *(1983)* — член Лонданскага каралеўскага таварыства
* *(2014)* —  па матэматыцы
* *(2022)* — прэмія Вольфа па матэматыцы
* *(2025)* — ''''

## Крыніцы 
Катэгорыя:Лаўрэаты прэміі Шаа
Джэніфер Гарнер

**Джэ́ніфер Эн Га́рнер** (; нар.  17 красавіка 1972) — амерыканская актрыса.

## Біяграфія 
Нарадзілася ў Х’юстане ў штаце Тэхас, але гадавалася ў Чарльстане штату Заходняй Вірджыніі. Мае дзвюх сясцёр. Навучалася тэатральнаму мастацтву ў Дэнісанскім універсітэце, а пачала тэатральную кархеру апасля ў Нью-Ёрку. Дэбютавала на экране ў тэлевізійнай адаптацыі раману *«Зоя»* працы Даніэлы Стыл. У 2000 годзе Гарнер выканала ролю ў стоўнер-фільме *«Чалан, дзе мой самаход?»*. Згуляла дробную ролю ў ваеннай драме *«Перл-Харбар»* (2001).

Джэніфер Гарнер прыцягнула ўвагу, дзякуючы выкананню ролі афіцэра ЦРУ Сідней Брыстаў у тэлесерыяле канала ABC *«Шпіёнка»*, які выходзіў у эфір з 2001 па 2006 гады. За сваю працу над серыялам яна здабыла «Залаты Глобус» за найлепшую жаночую ролю ў драматычным тэлесерыяле і прэміі Гільдыі кінаактораў ЗША за найлепшую жаночую ролю драматычным тэлесерыяле. Дадатковую ўхвалу атрымала за выступ у рамантычнай камедыі *«З 13 у 30»* (2004). У гэтыя ж часы актрыса падпісалася на выкананне ролі персанажа кінасусвета Marvel Электра. Гэтыя супергеройскія фільмы ўлачалі *«Дэрдэвіл»* (2003) і *«Электра»* (2005). Тым не менш, Гарнер не закінула выкананні роляў у камедыйных фільмаў, якія мелі камерцыйны поспех. Гэтак актрыса з'явілася ў драматычным фільме *«Джуна»* і рамантычных камедыях *«Прывіды колішніх сябровак»* (2009) і *«Дзень святога Валянціна»* (2010).

Актрыса выканала галоўныя ролі ў фантастычных фільмах *«Вынаходства хлусні»* (2009) і *«Незвычайнае жыццё Тымаці Грына»* (2012). За выкананне ролі ў біяграфічнай драме *«Даласкі клуб пакупнікоў»* (2013) Гарнер атрымала намінацыю на прэмію Гільдыі кінаактораў ЗША за выдатны акцёрскі склад у гульнявым кіно. Наступнымі фільмамі Гарнер сталі камедыя *«Аляксандр і жудасны, жахлівы, нядобры і вельмі дрэнны дзень»* (2014), драма *«Цуды з нябёсаў»* (2016) і камедыйная драма *«Твой Сайман»* (2018).

## Сям'я 
Была жонкай акцёра Бена Афлека.

## Зноскі 
## Спасылкі 
Катэгорыя:Члены Дэмакратычнай партыі ЗША
Катэгорыя:Актрысы ЗША
Катэгорыя:Актрысы тэлебачання ЗША
Катэгорыя:Актрысы XX стагоддзя
Катэгорыя:Актрысы XXI стагоддзя
Катэгорыя:Кінапрадзюсары ЗША
Катэгорыя:Лаўрэаты прэміі Гільдыі кінаакцёраў ЗША
Катэгорыя:Лаўрэаты прэміі «Сатурн»
Катэгорыя:Лаўрэаты прэміі «Залаты глобус»
Кейт Хадсан

**Кейт Ха́дсан** (; нар. ) — амерыканская актрыса, аўтар і прадпрымальніца ў сферы моды. Стала вядомай дзякуючы ролі ў фільме *«Амаль знакаміты»* (2000), за які яна атрымала Залаты Глобус і была намінавана на прэмію Оскар за найлепшую жаночую ролю другога плана. Сярод іншых яе фільмаў вылучаюцца *«Як пазбавіцца ад хлопца за 10 дзён»* (2003), *«Модная матулька»* (2004), *«Ключ ад усіх дзвярэй»* (2005), *«Ён, я і ягоныя сябры»* (2006), *«Золата дурняў»* (2008), *«Войны нявестаў»* (2009), *«Дзевяць»* (2009), *«Глыбакаводны гарызонт»* (2016), *«Нясцерпныя лэдзі»* (2016), *«Маршал»* (2017) і *«М’юзік»* (2021), за якія яна атрымала сваю другую намінацыю на Залаты Глобус.

Хадсан стала сузаснавальніцай фітнес-брэнда, а таксама сябрам брэнда Fabletics, якім кіруе JustFab. У 2016 годзе Хадсан выпусціла сваю першую кнігу *«Даволі шчаслівая: Здаровыя спосабы любіць сваё цела»*, а ў 2017 годзе яна выпусціла сваю другую кнігу *«Даволі весела: Стварэнне і святкаванне традыцый на працягу ўсяго жыцця»*.

## Зноскі 
## Спасылкі 
* 

Катэгорыя:Актрысы ЗША
Леў Шлюбіч-Заленскі

*Мітрапаліт* **Леў I Слюбыч-Заленскі гербу** Прус I (Тужына) ( (1648/1649). — 24 жніўня (часам 21 ліпеня) 1708, Уладзімір) — епіскап Рускай уніяцкай царквы, базыльянін; з 22 верасня 1695 г. 7-ы мітрапаліт Кіеўскі, Галіцкі і ўсяе Русі — кіраўнік Украінскай Грэка-Каталіцкай Царквы.

## Біяграфія 
Леў Слюбіч-Заленскі паходзіў з валынскага шляхецкага роду, які валодаў вёскай Любічы. Гэта і дало другую частку яго прозвішча — Слюбіч (часам Шлюбіч), гэта значыць «з Любіч». Яго бацька — Францішак — быў падляшскім гарністам. Матчын брат — Венядзікт Глінскі — быў уладзімірскім біскупам.

У маладыя гады, дзякуючы свайму дзядзьку, біскупу Венедыкту, Леў паступіў у базыльянскі манастыр, прайшоў навіцыят у Быцені і прыняў манаскі пострыг у Супраслі. Спачатку вучыўся ў Оламаўцкім і Віленскім універсітэтах, вывучаў метафізіку ў Рыме. У 1673 годзе, ва ўзросце 25 гадоў, ужо будучы святаром, Леў прыехаў вучыцца ў Грэцкі калегіум св. Афанасія ў Рыме. Пасля трох гадоў вучобы настаяцель па прычыне пагаршэння стану здароўя адклікаў студэнта на радзіму, дзе ён стаў архімандрытам Жыровіцкага манастыра.

У 1677 (1678?) пасля смерці дзядзькі заняў уладзімірскую кафедру (спачатку як епіскап-каад’ютар (1678—1679), з 1679 — епіскап уладзімірскі і берасцейскі). Ужо ў 1678 г. ён адстойваў правы уніяцкай царквы на Гродзенскім сойме. Пасля смерці мітрапаліта Кіпрыяна Жохаўскага ў 1693 г. Апостальскі нунцый прызначыў біскупа Льва Слюбіча-Заленскага адміністратарам Кіеўскай мітраполіі і Полацкай архідыяцэзіі. У 1694 годзе епіскапы-мітрапаліты на сінодзе ў Варшаве абралі яго мітрапалітам і архімандрытам манастыра Святой Тройцы ў Дзермане.

У 1697 г. курфюрст Аўгуста II Моцнага ад Львоўскай зямлі і Перамышльскай зямлі. У 1700 -х гадах пачалася Паўночная вайна і рускія войскі акупавалі тэрыторыю Польшчы. З-за ненавіснага стаўлення цара Пятра І да уніяцкай царквы мітрапаліт Леў Слюбіч-Заленскі быў вымушаны бегчы ў Саксонію. Ён вярнуўся адсюль, як толькі рускія войскі адступілі. Памёр мітрапаліт 24 жніўня 1708 г. ва Уладзіміры.

## Заўвагі 
Катэгорыя:Выпускнікі Грэчаскага калегіума
Катэгорыя:Уладзімірскія і берасцейскія ўніяцкія епіскапы
Катэгорыя:Постаці ўсходняга каталіцтва
Катэгорыя:Постаці ўкраінскага ўсходняга каталіцызму
Катэгорыя:Біскупы УГКЦ
Катэгорыя:Базыльяне
Катэгорыя:Кіеўскія ўніяцкія мітрапаліты
Катэгорыя:Памерлі ў 1708 годзе
Катэгорыя:Памерлі 24 жніўня
Катэгорыя:Вікіпедыя:Артыкулы з ручной вікіфікацыяй дат у картцы
Юрый Вінніцкі

**Юрый Вінніцкі** (*у свецкім жыцці* **Гаўрыіл Вінніцкі**,  *Ежы Вінніцкі*; 24 ліпеня 1660, Перамышль — 22 верасня 1713, Страшэвічы  — епіскап Рускай уніяцкай царквы; з 7 мая 1710 г. мітрапаліт Кіеўскі — 9-ы Прадстаяцель Рускай уніяцкай царквы .

## Біяграфія 
Паходзіў з украінскага шляхецкага роду, які даў украінскай царкве некалькіх іерархаў.

* З 1700 па 1713 гг. быў перамышльскім грэка-каталіцкім біскупам. 7 красавіка 1707 г. папа Клімент XI прызначыў яго апостальскім адміністратарам Мукачаўскай дыяцэзіі.
* Кіраваў Кіеўскай архібіскупствам ( 1708-1710 ), Львоўска-Галіцка-Камянецкай ( 1708-1710 ), Уладзімірска-Берасцейскай ( 1708-1711 ) епархіямі. З 1710 мітрапаліт кіеўскі.
* Пахаваны ў крыпце царквы Лаўроўскага манастыра. 

## Заўвагі 
## Літаратура 
* *Дзюба О*. Винницький Юрій // 
* *Ks. Dola Kazimierz.* Katalog arcybiskupów i biskupów rezydencjalnych eparchii polskich obrządku grecko-unickiego od Unii Brzeskiej (1596) do roku 1945 // Historia Kościoła w Polsce.&nbsp;— t. II (1764—1945), cz. 2 1918—1945.&nbsp;— Poznań&nbsp;— Warszawa, 1979.
* *Андрусяк М.* Записник митр. Юрія Винницького з 1706&nbsp;р. / подав Микола Андрусяк // Записки Чина св. Василія Великого.&nbsp;— Жовква, 1932.&nbsp;— Т. 4, вип. 1/2.&nbsp;— С. 180—204.

Катэгорыя:Уладзімірскія і берасцейскія ўніяцкія епіскапы
Катэгорыя:Базыльяне
Катэгорыя:Кіеўскія ўніяцкія мітрапаліты
Дзяніс Віктаравіч Шарамецьеў

**Дзяніс Шарамецьеў** (нар. ) — беларускі дызайнер і фатограф, палітычны зняволены, абвінавачаны падчас пратэстаў у Беларусі ў 2020 годзе.

## Біяграфія 
Нарадзіўся ў Віцебску, дзе навучаўся спачатку ў агульнаадукацыйнай школе № 20, пазней — у мясцовым індустрыяльна-будаўнічым каледжы.

Як дызайнер Дзяніс Шарамецьеў супрацоўнічаў з гадзіннікавым заводам «Луч», у прыватнасці ён з’яўляецца аўтарам праекту мадэлі «Vinyl», з якім у 2021 Дзяніс перамог у штогадовым конкурсе праектаў MUSTART.

Аўтар вокладкі да выдадзенага на CD-дысках канцэрта «Мікалай Аруцюноў & The Blues Barbarians — Live In Minsk».

Збірае калекцыі вінілавых пласцінак і гадзіннікаў, аматарам якіх з’яўляецца.

## Палітычны пераслед 
Дзяніс Шарамецьеў быў затрыманы разам са сваёй жонкай Святланай 14 чэрвеня 2022, абодвум было прад’яўлена абвінавачванне па арт. 342 Крымінальнага кодэксу (Арганізацыя і падрыхтоўка дзеянняў, што груба парушаюць грамадскі парадак).

Праз два тыдні пасля затрымання, 29 чэрвеня 2022 шэрагам беларускіх праваабарончых арганізацый, сярод якіх Праваабарончы цэнтр «Вясна», Беларускі Хельсінкскі камітэт і Беларускі ПЭН-цэнтр, Дзяніс Шарамецьеў быў прызнаны палітычным зняволеным.

## Спасылкі 
* Старонка Дзяніса Шарамецьева на сайце Праваабарончага цэнтра «Вясна»

Катэгорыя:Палітвязні Беларусі
Катэгорыя:Асобы, прызнаныя палітычнымі зняволенымі праваабарончым цэнтрам «Вясна»
Армяна-фіджыйскія адносіны

**Армяна-фіджыйскія адносіны** — адносіны Рэспублікі Арменія з Рэспублікай Вострава Фіджы. Дыпламатычныя адносіны паміж дзяржавамі ўстаноўлены ў 2010 года.

7 чэрвеня 2010 года ў пасольстве Арменіі ў Кітаі было падпісана сумеснае камюніке аб устанаўленні дыпламатычных адносін паміж дзяржавамі.

## Эканамічнае супрацоўніцтва 
Фіджы
Арменія
Сяргей Уладзіміравіч Гунь

**Сяргей Уладзіміравіч Гунь** (нар. ) — заснавальнік і былы дырэктар івэнт-агенцтва «KRONA», стваральнік праекту vypusknik.by. Палітычны зняволены, абвінавачаны падчас пратэстаў у Беларусі ў 2020 годзе.

## Біяграфія 
Нарадзіўся ў Гомелі, дзе скончыў каледж музычнага мастацтва ім. Сакалоўскага. Сяргей сур’ёзна займаўся спортам, планаваў паступаць на факультэт фізічнай культуры, але перамагло жаданне займацца музыкай, таму ён стаў студэнтам Універсітэта культуры, дзе навучаўся з 2000 па 2005 год на факультэце музычнага мастацтва, падчас навучання актыўна ўдзельнічаў у гульнях КВЗ. Пазней дадаткова скончыў БДЭУ па спецыяльнасці «Міжнародны менеджмент».

Стваральнік праекту vypusknik.by, пазней заснавальнік і дырэктар івэнт-агенцтва «KRONA» (з 2012). Пасля падзей 2020 году кардынальна змяніў сваё жыцьцё, пераехаў жыць у вёску, дзе займаўся развядзенем курэй.

Мае малога сына Емельяна.

## Палітычны пераслед 
Да свайго крымінальнага пераследу некалькі разоў затрымліваўся ў межах адміністрацыйных спраў. 12 кастрычніка 2020 быў выцягнуты з сваёй машыны і моцна збіты супрацоўнікамі міліцыі, якія да гэтага спынілі яго машыну і разбілі шыбу за тое, што Сяргей здымаў супрацоўнікаў на відэа. Праз збіццё страціў прытомнасць, апрытомнеў ужо ў РАУСе, адкуль быў шпіталізаваны ў бальніцу, дзе яму зафіксафалі шматлікія гематомы і траўмы галавы.

Таксама Сяргея затрымлівалі ў лютым 2021 года, тады ў знак пратэсту ён некалькі дзён трымаў сухую галадоўку, у выніку суда атрымаў штраф і выйшаў на волю.

У межах крымінальнай справы Сяргей Гунь быў затрыманы на сваім лецішчы 3 чэрвеня 2022, у ІЧУ ён зноў абвяшчаў сухую галадоўку, якую пратрымаў 4 дні. Яму было выстаўлена абвінавачванне па арт. 342 Крымінальнага кодэксу (Арганізацыя і падрыхтоўка дзеянняў, што груба парушаюць грамадскі парадак).

8 чэрвеня 2022 шэрагам беларускіх праваабарончых арганізацый, сярод якіх Праваабарончы цэнтр «Вясна», Беларускі Хельсінкскі камітэт і Беларуская асацыяцыя журналістаў, Сяргей Гунь быў прызнаны палітычным зняволеным.

У сярэдзіне ліпеня 2022 быў пераведзены ў СІЗА на Валадарскага.

## Спасылкі 
* Старонка Сяргея Гуня на сайце Праваабарончага цэнтра «Вясна»

Катэгорыя:Палітвязні Беларусі
Катэгорыя:Асобы, прызнаныя палітычнымі зняволенымі праваабарончым цэнтрам «Вясна»
Армяна-аўстралійскія адносіны

**Армяна-аўстралійскія адносіны** — адносіны Рэспублікі Арменія з Аўстраліяй. Дыпламатычныя адносіны паміж дзяржавамі ўстаноўлены ў 1992 годзе.

17 красавіка 1997 года парламент штата Новы Паўднёвы Уэльс прыняў рэзалюцыю, у якой, ідучы насустрач мясцовай армянскай дыяспары, асудзіў падзеі, якія адбыліся на тэрыторыі Асманскай імперыі, кваліфікаваўшы іх як першы ў XX стагоддзі генацыд, прызнаў 24 красавіка Днём памяці армян. 29 красавіка 1998 года Заканадаўчы сход гэтага ж штата прыняў рашэнне ўстанавіць мемарыяльны абеліск у будынку парламента ў знак увекавечання памяці ахвяр генацыду армян 1915 года.

У 2003 годзе Арменію наведаў міністр па справах іміграцыі, мультыкультур і карэннага насельніцтва Аўстраліі Філіп Радок. 

У кастрычніку 2005 годзе Аўстралію з афіцыйным візітам наведаў міністр замежных спраў Арменіі Вардан Мінасавіч Асканян, а ў лістападзе Арменію наведаў міністр дзяржаўных паслуг Аўстраліі Джо Хакі.

27 сакавіка 2009 года, парламент штата Паўднёвая Аўстралія прыняў рэзалюцыю, якая асуджае генацыд армянскага народа.

## Эканамічнае супрацоўніцтва 
Агульны кошт імпарту з Аўстраліі ў перыяд 2014—2018 гадоў склаў прыкладна 23 млн долараў ЗША, а агульны кошт экспарту — прыкладна 697 тысяч долараў ЗША.

Аўстралія
Арменія
Надзея Станіславаўна Віслабокава

**Надзея Станіславаўна Віслабокава** (, Рэчыца, Гомельская вобласць — ) — беларускі педагог, спецыяліст у галіне агульнай педагогікі, гісторыі педагогікі і адукацыі, філолаг. Доктар педагагічных навук (1997), прафесар (1999). Выдатнік адукацыі Рэспублікі Беларусь (1998).

## Біяграфія 
Скончыла Каломенскі педагагічны інстытут (спецыяльнасць «Руская мова і літаратура», 1967).
    
Працавала ў СШ № 2 г. Люберцы (Маскоўская вобласць, Расія, 1967—1972, настаўнік); СШ № 5 г. Віцебска (1972—1976, настаўнік); Вышэйшай педагагічнай школе (г. Зялёна Гура, Польшча, 1992—1996, дацэнт); Віцебскім дзяржаўным універсітэце імя П. М. Машэрава (з 1976, у 1987—1992 — загадчык кафедры рускай мовы, 1996—2004 — загадчык кафедры ўсходнеславянскай філалогіі, з 2005 — факультэт сацыяльнай педагогікі і псіхалогіі, кафедра прыкладной псіхалогіі, прафесар).

Навуковыя інтарэсы: семантычны аспект моў славянскіх краін; праблемы асэнсавання інфармацыі; педагогіка; псіхалогія.

## Узнагароды 
Ганаровая грамата Міністэрства адукацыі Рэспублікі Беларусь (1995); нагрудны значок «Выдатнік адукацыі Рэспублікі Беларусь» (1998); Падзяка Прэзідэнта Рэспублікі Беларусь (2000); Ганаровая грамата Савета Міністраў Рэспублікі Беларусь (2005).

## Бібліяграфія 
* Семантический подход к познавательно-коммуникативной деятельности школьников в процессе обучения : диссертация … доктора педагогических наук : 13.00.01 : защищена 00.00.0000 : утверждена 00.00.1997 / Вислобокова Надежда Станиславовна. — Минск, 1996.
 

## Літаратура 
* Вислобокова Надежда Станиславовна // Регионы Беларуси : энциклопедия : в 7 т. — Минск, 2010. — Т. 2 : Витебская область : в 2 кн., кн. 1. — С. 679.
* Вислобокова Надежда Станиславовна // Республика Беларусь : энциклопедия : [в 7 т.]. — Минск, 2006. — Т. 2. — С. 679.
 

Катэгорыя:Выкладчыкі факультэта сацыяльнай педагогікі і псіхалогіі ВДУ імя П. М. Машэрава
Катэгорыя:Філолагі СССР
Катэгорыя:Філолагі Беларусі
Катэгорыя:Педагогі СССР
Катэгорыя:Педагогі Беларусі
Адам Гурал

**Адам Гурал** () — польскі футбаліст, трэнер, спартыўны функцыянер. Выступаў на пазіцыі брамніка.

## Клубная кар’ера 
Выступаў за прушцкі «Старт», пазней стаў прэзідэнтам клуба.

У 2015 годзе пачаў працаваць трэнерам брамнікаў асноўнага складу і галоўным трэнерам дубля жаночай футбольнай каманды з Быдгашчы. 1 ліпеня 2016 года стаў галоўным трэнерам асноўнага складу «Быдгашчы».

## Крыніцы 
## Спасылкі 
* SPORTisINTERVIEW — GŁOS TRENERA: ADAM GÓRAL

Катэгорыя:Футбалісты Польшчы
Катэгорыя:Футбольныя трэнеры Польшчы
Катэгорыя:Трэнеры ЖФК Быдгашч
Экстраліга 2014/2015

**Экстраліга 2014/2015** (36-ы жаночы чэмпіянат Польшчы па футболе) — чэмпіянат Польшчы па футболе сярод польскіх жаночых каманд у сезоне 2014/2015.

## Турнірная табліца 
|}

## Спасылкі 
*  Сайт пра жаночы футбол у Польшчы
*  Ekstraliga kobiet 2014/2015

2014/2015
Катэгорыя:Спорт у Польшчы ў 2014 годзе
Катэгорыя:Спорт у Польшчы ў 2015 годзе
Катэгорыя:2014 год у жаночым футболе
Катэгорыя:2015 год у жаночым футболе
Лідсельмаш

**ААТ «Кіруючая кампанія холдынгу «Лідсельмаш»** — прамысловае прадпрыемства ў горадзе Ліда Гродзенскай вобласці Беларусі.

Член Рэспубліканскага саюза будаўнікоў.

## Гісторыя 
Прадпрыемства заснавана ў 1901 годзе як чыгуналіцейны завод, дзе была наладжана вытворчасць сельскагаспадарчага інвентара і простых сельскагаспадарчых машын для коннай цягі (малатарні, каранярэзкі, сячкарні, плугі і інш.). У час Вялікай Айчыннай вайны завод быў разбураны. Адноўлены ў 1944 годзе. У 1948 годзе прадпрыемства атрымала статус Лідскага завода сельскагаспадарчага машынабудавання. У 1950 годзе выпускаў дыскавыя бароны, кустарэзы, веялкі-сарціроўкі, касілкі-здрабняльнікі, бульбакапалкі і інш. У 1960—1968 гадах прайшла рэканструкцыя прадпрыемства. У лістападзе 2012 года завод пераўтвораны ў адкрытае акцыянернае таварыства «Кіруючая кампанія холдынгу «Лідсельмаш». На гэты час у яго склад уваходзілі прадпрыемствы ААТ «Лідаграпраммаш», ААТ «Мазырсельмаш», ААТ «Ваўкавыскі машынабудаўнічы завод», ААТ «Ваўкавыскі завод дахавых і будаўніча-аздобных машын (КСОМ)», ААТ «Завод «Мінскаграпраммаш».

## Спорт 
У 2007—2019 гадах пры прадпрыемстве існаваў міні-футбольны клуб «Лідсельмаш».

## Літаратура 
* 

## Спасылкі 
* Афіцыйны сайт  
* Холдинг «Лидсельмаш»   // Міністэрства прамысловасці Рэспублікі Беларусь
* *Алексей ВЛАДИМИРОВ* «Лидсельмаш»: в будущее с новыми технологиями  // Часопіс «Директор» № 7 (253) — ліпень 2020.

Катэгорыя:Прадпрыемствы Ліды
Катэгорыя:Прадпрыемствы СССР
Катэгорыя:Савецкая вуліца (Ліда)
Катэгорыя:Вытворцы сельскагаспадарчай тэхнікі
Катэгорыя:Машынабудаўнічыя кампаніі Беларусі
Катэгорыя:1901 год у Беларусі
Лойтэнталь

**Лойтэнталь** () — былая камуна ў Германіі, у зямлі Цюрынгія, цяпер частка камуны Ільмталь-Вайнштрасэ. Уваходзіць у склад раёна Веймар. Падпарадкоўваецца ўпраўленню Бутэльштэт. Насельніцтва — 264 чалавекі (на 31 снежня 2010 года). Плошча — 5,50 км². Афіцыйны код — 16 0 71051.

Камуна падзялялася на 8 сельскіх акруг.

Катэгорыя:Камуны Цюрынгіі
Майкл Ацья

Сэр **Майкл Фрэнсіс Ацья** (; ,  — ) — брытанскі матэматык. Доктар філасофіі (1955), прафесар Оксфарда (1963—1969, 1973—1990). Прэзідэнт Лонданскага каралеўскага таварыства (1990—1995; член з 1962) і Каралеўскага таварыства Эдынбурга (2005—2008), рэктар Лестэрскага ўніверсітэта (1995—2005). Ганаровы прафесар Эдынбургскага ўніверсітэта (з 1997), член многіх акадэмій і ўдастоены многіх узнагарод, у прыватнасці лаўрэат Філдсаўскай прэміі (1966) і прэміі Абеля (2004). Член Леапальдзіны (1977), замежны член Нацыянальнай акадэміі навук ЗША і Французскай акадэміі навук (абедзвюх — з 1978), Амерыканскага філасофскага таварыства (1991), Расійскай акадэміі навук (1994). Рыцар-бакалаўр (1983).

Катэгорыя:Дактары філасофіі
Катэгорыя:Матэматыкі Вялікабрытаніі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Катэгорыя:Прэзідэнты Каралеўскага таварыства
Катэгорыя:Кавалеры брытанскага ордэна Заслуг
Катэгорыя:Таполагі
Катэгорыя:Рыцары-бакалаўры
Катэгорыя:Замежныя члены РАН
Катэгорыя:Члены Ірландскай каралеўскай акадэміі
Эдуард Сяргеевіч Піткевіч

**Эдуард Сяргеевіч Піткевіч** (нар. , Няўянск, Кіраваградскі раён, Свярдлоўская вобласць, Расія) — беларускі ўрач-фармаколаг і патафізіёлаг. Доктар медыцынскіх навук (1997), прафесар (2003).

## Біяграфія 
Скончыў Віцебскі дзяржаўны медыцынскі інстытут (спецыяльнасць «Паталагічная фізіялогія», 1964; аспірантура, 1967).
    
Працаваў у Віцебскім дзяржаўным медыцынскім універсітэце (1964—1999), Гомельскім дзяржаўным медыцынскім універсітэце (2003—2011, кафедра нармальнай фізіялогіі, загадчык кафедры), Віцебскім дзяржаўным універсітэце імя П. М. Машэрава (з 2011, факультэт фізічнай культуры і спорту, у 2011—2016 — загадчык кафедры лячэбнай фізкультуры і спартыўнай медыцыны, з 2016 — кафедра тэорыі і методыкі фізічнай культуры і спартыўнай медыцыны, прафесар).

Навуковыя інтарэсы: павышэнні рэзістэнтнасці арганізма; фармакалогія спорту.

## Узнагароды 
Значок «Выдатнік аховы здароўя СССР» (1977), Ганаровая грамата Міністэрства аховы здароўя Рэспублікі Беларусь (2007), Ганаровая грамата Гомельскага абласнога выканаўчага камітэта (2011).

## Бібліяграфія 
* Экспериментальное обоснование применения антигипоксантов в терапии острых нарушений мезентериального кровообращения : диссертация … доктора медицинских наук : 14.00.25 : защищена 01.06.1997 : утверждена 05.12.1997 / Э. С. Питкевич. — Москва, 1996.
* Применение креатинфосфата в хирургии : монография / Сачек М. Г. [и др.]. — Витебск, 1998.
* Фармакологическая коррекция работоспособности в спорте : методические рекомендации / Э. С. Питкевич [и др.]. — Витебск, 2013.
 

## Спасылкі 
* Профессор кафедры теории и методики физической культуры и спортивной медицины ПИТКЕВИЧ ЭДУАРД СЕРГЕЕВИЧ 
 

Катэгорыя:Выкладчыкі факультэта фізічнай культуры і спорту ВДУ імя П. М. Машэрава
Катэгорыя:Патафізіёлагі
Катэгорыя:Фармаколагі СССР
Катэгорыя:Фармаколагі Беларусі
Роберт Гуральнік

**Роберт Гуральнік** (нар. , ) — амерыканскі матэматык. Працуе прафесарам матэматыкі ва Універсітэце Паўднёвай Каліфорніі (які з’яўляецца яго альма-матар). У 2012 годзе быў абраны членам Амерыканскага матэматычнага таварыства. У 2014 годзе прыняў удзел у Брытанскім матэматычным калоквіуме. У 2018 годзе атрымаў прэмію Коўла па алгебры.

Катэгорыя:Матэматыкі ЗША
Харыш-Чандра

**Харыш-Чандра** ( — ) — амерыканскі матэматык і фізік індыйскага паходжання. Займаўся тэорыяй прадстаўленняў, асабліва гарманічным аналізам і алгебрамі Лі. Член Лонданскага каралеўскага таварыства (1973), Індыйскай нацыянальнай акадэміі навук (INSA, 1975), Нацыянальнай акадэміі навук ЗША (1981).

## Узнагароды 
Лаўрэат прэміі Коўла па алгебры за 1954 год. У 1958 мог атрымаць медаль Філдса, аднак гэтага не адбылося, бо яго палічылі бурбакістам. У 1977 годзе атрымаў узнагароду Падма бхушан. Урад Індыі назвала імем вучонага даследчы інстытут.

Катэгорыя:Члены Індыйскай нацыянальнай акадэміі навук
Катэгорыя:Матэматыкі Індыі
Катэгорыя:Матэматыкі ЗША
Катэгорыя:Матэматыкі XX стагоддзя
Катэгорыя:Нарадзіліся ва Утар-Прадэш
Петэр Шольцэ

**Петэр Шольцэ** (; нар. ) — нямецкі матэматык, вядомы сваім укладам у тэорыю лікаў і алгебраічную геаметрыю, прафесар Бонскага ўніверсітэта (з 2012 года), лаўрэат Філдсаўскай прэміі (2018).

## Біяграфія 
Нарадзіўся ў Дрэздэне, вырас у Берліне, наведваў гімназію імя Генрыха Герца ў Фрыдрыхсгайне. У складзе зборнай Германіі ўдзельнічаў у Міжнароднай матэматычнай алімпіядзе, дзе выйграў тры залатыя і адзін сярэбраны медаль. Вывучаў матэматыку ў Бонскім універсітэце, атрымаў ступень доктара філасофіі пад кіраўніцтвам Міхаэля Рапапорта.

З чэрвеня 2011 года — супрацоўнік Матэматычнага інстытута Клэя. У 2017 годзе абраны ў нямецкую акадэмію прыродазнаўцаў «Леапальдзіна». У 2016 годзе выступіў з пленарным дакладам на Еўрапейскім матэматычным кангрэсе, у 2018 годзе — з пленарным дакладам на Міжнародным кангрэсе матэматыкаў.

Жанаты, мае дачку.

Катэгорыя:Члены Акадэміі навук і літаратуры ў Майнцы
Катэгорыя:Матэматыкі ў тэорыі лікаў
Катэгорыя:Матэматыкі Германіі
Катэгорыя:Матэматыкі XXI стагоддзя
Хіраку Накадзіма

**Хіраку Накадзіма** (нар. ) — японскі матэматык. Ph.D. (Такійскі ўніверсітэт, з 1991). У 2002 годзе ўдзельнічаў у Міжнародным матэматычным кангрэсе ў Пекіне, дзе выступаў у якасці пленарнага спікера. Атрымаў прэмію Коўла па алгебры за 2003 год. Даказаў гіпотэзу Някрасава. У 2014 годзе яму была ўручана прэмія Японскай акадэміі навук. З 2018 года поўны прафесар Інстытута імя Каўлі (каля Токіа).

Катэгорыя:Матэматыкі Японіі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Крыстафер Хэкан

**Крыстафер Дэрэк Хэкан** (; нар. , ) — брытанскі матэматык італьянска-амерыканскага паходжання, займаецца вывучэннем алгебраічнай геаметрыі. Прафесар матэматыкі ва Універсітэце Юты, член Лонданскага каралеўскага таварыства (2019).

## Біяграфія 
Хэкан нарадзіўся ў Манчэстэры, яго дзяцінства прайшло ў Італіі, там ён вучыўся ў Вышэйшай нармальнай школе (Піза), пасля заканчэння школы паступіў у Каліфарнійскі ўніверсітэт у Лос-Анджэлесе. У 1998 годзе атрымаў доктарскую ступень у Каліфарнійскім універсітэце, здаў дысертацыю пад кіраўніцтвам Роберта Лазарсфельда.

Катэгорыя:Дактары філасофіі
Катэгорыя:Матэматыкі Вялікабрытаніі
Катэгорыя:Матэматыкі Італіі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Джэймс Мак-Кернан

**Джэймс Мак-Кернан** (; нар. , ) — брытанскі матэматык, займаў пасаду прафесара па матэматыцы ў Масачусецкім тэхналагічным інстытуце з 2007 па 2013 гады.

Па заканчэнні ў 1985 годзе Кембрыджскага ўніверсітэта атрымаў ступень бакалаўра навук.

Мак-Кернан і яго калега Крыстафер Хэкан сталі лаўрэатамі дзвюх прэмій Коўла і Клэя. У 2010 годзе ён здаваў даклад на Міжнародным кангрэсе матэматыкаў па тэме «Алгебраічная геаметрыя».

Катэгорыя:Матэматыкі Вялікабрытаніі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Мішэль Рэйно

**Мішэль Рэйно** (; , Р’ём, Францыя — ) — французскі матэматык, спецыяліст па алгебраічнай геаметрыі, прафесар Універсітэта Парыж-Поўдзень XI, член-карэспандэнт Французскай акадэміі навук (1994), лаўрэат прэміі Ампера (1987) і прэміі Коўла (1995).

Катэгорыя:Матэматыкі Францыі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Дзевіна

**Дзевіна** — шматзначны тэрмін.

## Тапонімы 
* Дзевіна — вёска ў Аршанскім раёне Віцебскай вобласці Беларусі.
* Дзевіна — вёска ў Смаленскай вобласці Расіі

## Вядомыя асобы 
* Ірына Пятроўна Дзевіна — савецкая мастацкая гімнастка.

## Гл. таксама 
* Дзевін
Кіёцкі ўніверсітэт

**Кіёцкі ўніверсітэт** () — адзін з найважнейшых нацыянальных універсітэтаў Японіі, размешчаны ў горадзе Кіёта. Раней уваходзіў у лік імператарскіх універсітэтаў. Другі найстарэйшы ўніверсітэт краіны, пасля Такійскага ўніверсітэта. У Кіёцкім універсітэце навучаецца каля 22 тыс. студэнтаў.

Ёсць 3 кампусы, галоўны з іх — Ёсіда. У 1897 годзе ў будынку Трэцяй вышэйшай школы быў заснаваны Імператарскі Кіёцкі ўніверсітэт, як частка сістэмы імператарскіх універсітэтаў, быў заснаваны каледж навукі і тэхнікі. У 1899 годзе з’явіліся юрыдычны і медыцынскі каледжы, у 1906 годзе — каледж літаратуры.

Катэгорыя:Універсітэты Японіі
Катэгорыя:Кіёта
Сяргей Дзмітрыевіч Дзянісаў

**Сяргей Дзмітрыевіч Дзянісаў** (нар. 1954) — беларускі вучоны-медык, спецыяліст у галіне анатоміі. Кандыдат медыцынскіх навук (1981), прафесар (1993). Лаўрэат Дзяржаўнай прэміі Рэспублікі Беларусь (1994).

## Біяграфія 
Намеснік старшыні нацыянальнага камітэта па біяэтыцы, старшыня камітэта па біяэтыцы БДМУ, член савета педыятрычнага факультэта, член навукова-метадычнай рады ўніверсітэта. Член грамадскага аб’яднання «Белая Русь».

## Навуковая дзейнасць 
Асноўныя напрамкі навуковых даследаванняў: вывучэнне эвалюцыі вегетатыўнай нервовай сістэмы ў чалавека і жывёл у норме і пры ўздзеянні пашкоджвальных фактараў, варыянтная і клінічная анатомія, праблемы біямедыцынскай этыкі, сучасныя аспекты навуковай арганізацыі навучальнага працэсу.

## Літаратура 
* Кто есть кто в Республике Беларусь. 2001. Т. 2. — Мн., 2001. — С. 189.
* Беларуская энцыклапедыя. Т. 18. Кн. 1. — Мн., 2004. — С. 380.

Катэгорыя:Медыкі Беларусі
Катэгорыя:Медыкі СССР
Барташ

**Барташ** — прозвішча.

## Вядомыя носьбіты 
* Святлана Уладзіміраўна Барташ — беларускі эканаміст, палітык, дэпутат Палаты прадстаўнікоў Нацыянальнага сходу Рэспублікі Беларусь 7 склікання
* Сяргей Іванавіч Барташ — беларускі дзяржаўны дзеяч
Даронін

**Даронін** — прозвішча.

## Вядомыя асобы 
* Антоній (Даронін) — беларускі праваслаўны дзеяч
* Іван Васілевіч Даронін — лётчык савецкай палярнай авіяцыі

## Гл. таксама 
* Дароніна
Алена Уладзіміраўна Баброва

**Алена Уладзіміраўна Баброва** (нар. 6 жніўня 1967, г. Шклоў, Магілёўская вобласць) — беларускі эканаміст, дзяржаўны дзеяч у галіне культуры.

## Біяграфія 
Нарадзілася 6 жніўня 1967 года ў Шклове Магілёўскай вобласці. Эканаміст, скончыла БДІНГ у 1988 годзе. З 1988 года начальнік планава-эканамічнага аддзела Упраўлення культуры Магілёўскага аблвыканкама. Са жніўня 2011 года — намеснік начальніка ўпраўлення культуры Магілёўскага аблвыканкама. З 2016 года — першы намеснік начальніка галоўнага ўпраўлення ідэалагічнай працы, культуры і па справах моладзі — начальнік упраўлення культуры Магілёўскага аблвыканкама, ганаровым знакам Міністэрства культуры Рэспублікі Беларусь, Ганаровай граматай Савета Міністраў Рэспублікі Беларусь (2022).

## Літаратура 
* Боброва Елена Владимировна // Кто есть Кто. Деловой мир СНГ. Вып. 2002. — Мн., 2002. — С.37.

## Спасылкі 
* Баброва Алена Уладзіміраўна (1967 г.) 

Катэгорыя:Дзяржаўныя дзеячы Беларусі
Сігэфумі Моры

**Сігэфумі Моры** (, нар. ) — японскі матэматык, лаўрэат прэміі Філдса за 1990 год. Вядомы работамі па алгебраічнай геаметрыі.

Член Японскай акадэміі навук (1998), замежны член Расійскай акадэміі навук (2016), Нацыянальнай акадэміі навук ЗША (2017).

## Біяграфія 
Моры нарадзіўся ў 1951 годзе ў Нагоі. Вучыўся ў Кіёцкім універсітэце, у 1973 годзе атрымаў ступень бакалаўра, у 1975 — магістра. Пасля гэтага ён стаў выкладчыкам гэтага ж універсітэта, і ў 1978 годзе пад кіраўніцтвам Масаёсі Нагаты абараніў дысертацыю на тэму «Кольцы эндамарфізмаў некаторых абелевых мнагастайнасцей». Пасля абароны дысертацыі ён працягваў працаваць асістэнтам у Кіёцкім універсітэце, а ў 1980 годзе стаў лектарам па матэматыцы ў Нагойскім універсітэце. У 1982 годзе ён стаў дацэнтам, а ў 1988 годзе — поўным прафесарам. З 1990 года Сігэфумі Моры — прафесар Кіёцкага ўніверсітэта.

Нягледзячы на афіцыйную выкладчыцкую пазіцыю ў Японіі, у 1977—1992 гадах Моры шмат часу правёў у ЗША: у 1977—1980 гадах ён працаваў запрошаным прафесарам у Гарвардскім універсітэце, у 1981—1982 гадах — у Інстытуце перспектыўных даследаванняў, у 1985—1987 гадах — у Калумбійскім універсітэце, у 1987—1989 і 1991—1992 гадах — ва Універсітэце Юты.

Найбольш вядомыя працы Моры адносяцца да класіфікацыі трохмерных алгебраічных мнагастайнасцей. Абагульненне вынікаў Моры на мнагастайнасці большай размернасці, часам званае праграмай Моры, з’яўляецца актыўнай вобласцю даследаванняў сучаснай алгебраічнай геаметрыі.

Сігэфумі Моры ў 2014 годзе абраны прэзідэнтам Міжнароднага матэматычнага саюза, стаўшы першым прадстаўніком матэматыкаў Азіі на гэтай пасадзе.

Катэгорыя:Матэматыкі Японіі
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Катэгорыя:Замежныя члены РАН
Нагойскі ўніверсітэт

**Нагойскі ўніверсітэт** — адзін з нацыянальных універсітэтаў Японіі. Размешчаны ва ўсходняй частцы горада Нагоя, з’яўляецца адным з найбольш прэстыжных у краіне.

Універсітэт узыходзіць сваімі каранямі ў 1871 год, калі ён быў часовай медыцынскай школай. У 1939 годзе становіцца Нагойскім Імператарскім універсітэтам. У 1947 годзе быў перайменаваны ў Нагойскі ўніверсітэт. З 2004 года стаў часткай сістэмы нацыянальных універсітэтаў.

Большая частка студэнтаў — з рэгіёну Такай, хоць значная доля навучэнцаў з іншых частак Японіі.

Катэгорыя:Універсітэты Японіі
Катэгорыя:Нагоя
Сяргей Іванавіч Пясцехін

**Сяргей Іванавіч Пясце́хін** (нар. , Мінск) — беларускі артыст балета, педагог. Заслужаны артыст Беларускай ССР (1979).

## Біяграфія 
Скончыў у 1967 годзе Беларускае харэаграфічнае вучылішча. У 1967—1987 гадах саліст Дзяржаўнага тэатра оперы і балета Беларусі. У 1972—1978 гадах і з 1993 года выкладчык Беларускага харэаграфічнага каледжа. У 1987—1992 гадах працаваў у спартыўнай дзіцячай юнацкай школе алімпійскага рэзерву.

## Творчасць 
Яго выканальніцтва было адметнай выразнай пластыкай, добрымі акцёрскімі данымі. Сярод партый: Драсельмеер («Шчаўкунок» П. Чайкоўскага), Эспада («Дон Кіхот» Л. Мінкуса), Тарэра («» Ж. Бізэ — Р. Шчадрына), Іван, Князь, Вялікі інквізітар («Альпійская балада», «Курган», «Тыль Уленшпігель» Я. Глебава), Д’ябал («Стварэнне свету» А. Пятрова), Крас («» А. Хачатурана), Абат («» на музыку К. Орфа), Пер Гюнт («» на музыку Э. Грыга).

## Літаратура 
* 

## Спасылкі 
* 

Катэгорыя:Артысты балета XX стагоддзя
Катэгорыя:Артысты балета СССР
Катэгорыя:Артысты балета Беларусі
Катэгорыя:Тэатральныя педагогі XX стагоддзя
Катэгорыя:Тэатральныя педагогі СССР
Катэгорыя:Тэатральныя педагогі Беларусі
Сяргей Іванавіч Барташ

**Сяргей Іванавіч Барташ** (нар. , в. Рапяхі, Пружанскі раён, Брэсцкая вобласць) — беларускі дзяржаўны дзеяч, Міністр сельскай гаспадаркі і харчавання Рэспублікі Беларусь (2023—2024).

## Біяграфія 
Нарадзіўся ў 1974 годзе ў вёсцы Рапяхі Пружанскага раёна Брэсцкай вобласці.

У 1995 годзе скончыў Гродзенскі дзяржаўны сельскагаспадарчы інстытут па спецыяльнасці «аграномія». У 2006 годзе скончыў Інстытут павышэння кваліфікацыі і перападрыхтоўкі кадраў Брэсцкага дзяржаўнага тэхнічнага ўніверсітэта па спецыяльнасці «менеджмент у аграпрамысловым комплексе». У 2012 годзе скончыў Акадэмію кіравання пры Прэзідэнце Рэспублікі Беларусь па спецыяльнасці «кіраванне прадпрыемствамі аграпрамысловага комплексу».

Працоўную дзейнасць пачынаў аграномам, галоўным аграномам у калгасах імя Чапаева і «Дружба» Пружанскага раёна. Больш за дзесяць гадоў узначальваў ААТ «Лінаўскае» Пружанскага раёна, быў дэпутатам Пружанскага райсавета.

У 2016 годзе назначаны намеснікам старшыні, затым — першым намеснікам старшыні — начальнікам упраўлення па сельскай гаспадарцы і харчаванні Кобрынскага райвыканкама. У 2019—2020 гадах узначальваў камітэт па сельскай гаспадарцы і харчаванні Брэсцкага аблвыканкама, з 20 кастрычніка 2020 года — старшыня Бярозаўскага райвыканкама. З 3 кастрычніка 2022 года  па 8 жніўня 2023 года — памочнік Прэзідэнта Рэспублікі Беларусь — інспектарам па Гомельскай вобласці.

8 жніўня 2023 года прызначаны Міністрам сельскай гаспадаркі і харчавання Беларусі. Займаў гэтую пасаду да 27 чэрвеня 2024 года.

Катэгорыя:Дэпутаты Пружанскага раённага Савета дэпутатаў
Катэгорыя:Дырэктары саўгасаў
Катэгорыя:Аграномы Беларусі
Катэгорыя:Старшыні Бярозаўскага раённага выканаўчага камітэта
Польскі тэатр (Познань)

**«Польскі тэатр у Познані»** (, Тэатр Польскі) — драматычны тэатр у Познані.

Польскі тэатр узнік у 1875 годзе, калі Познань уваходзіла ў склад Германскай імперыі і ў Гарадскім тэатры былі забаронены спектаклі на польскай мове. Фонд для будаўніцтва Польскага тэатра з 1871 года фармаваўся са сродкаў, сабраных сярод польскага насельніцтва горада, першы камень быў закладзены ў красавіку 1873 года. 21 чэрвеня 1875 г. адбылося сімвалічнае адкрыццё тэатра, калі публіцы быў прадстаўлены спектакль, сыграны аматарамі, а 25 верасня пастаянная прафесійная трупа сыграла на гэтай сцэне сваю першую прэм’еру. Сёння тэатр мае тры сцэны, дзейнічае акцёрская студыя, якая навучае моладзь.

Катэгорыя:Тэатры Польшчы
Катэгорыя:Культура Познані
Катэгорыя:З’явіліся ў 1875 годзе
Катэгорыя:Будынкі і збудаванні Познані
Андрэй Аляксандравіч Суслін

**Андрэй Аляксандравіч Суслін** (; ,  — , ) — расійскі і амерыканскі матэматык, спецыяліст па алгебраічнай K-тэорыі і яе сувязях з алгебраічнай геаметрыяй. Доктар фізіка-матэматычных навук (1977).

## Біяграфія 
Рана праявіў матэматычныя здольнасці, з поспехам выступаючы на матэматычных алімпіядах рознага ўзроўню. У 1967 годзе заваяваў залаты медаль на Міжнароднай матэматычнай алімпіядзе. У 1972 годзе скончыў матэматыка-механічны факультэт Ленінградскага дзяржаўнага ўніверсітэта (ЛДУ).

У 1974 годзе абараніў дысертацыю на суісканне вучонай ступені кандыдата фізіка-матэматычных навук (навуковы кіраўнік — Марк Башмакоў), у 1977 годзе стаў доктарам фізіка-матэматычных навук. У 1969—1975 гадах выкладаў у спецыялізаванай школе-інтэрнаце № 45 пры ЛДУ, у 1973—1977 гадах працаваў у ЛДУ, з 1977 года — у Ленінградскім аддзяленні матэматычнага інстытута імя В. А. Сцяклова АН СССР.

З 1994 года быў прафесарам Паўночна-Заходняга ўніверсітэта () у Эванстане, штат Ілінойс, ЗША. Уваходзіў у рэдкалегію часопіса «Journal of K-theory».

## Сям’я 
* Сястра — Сусліна Таццяна Аляксандраўна, ганаровы работнік вышэйшай прафесійнай адукацыі РФ, доктар фізіка-матэматычных навук, прафесар, загадчык кафедры вышэйшай матэматыкі і матэматычнай фізікі фізічнага факультэта СПбДУ.
* Пляменнік — Фёдар Уладзіміравіч Пятроў, матэматык, доктар фізіка-матэматычных навук, старшы навуковы супрацоўнік лабараторыі тэорыі прадстаўленняў і дынамічных сістэм ПАМІ РАН.

Катэгорыя:Матэматыкі СССР
Катэгорыя:Матэматыкі Расіі
Катэгорыя:Матэматыкі ЗША
Катэгорыя:Матэматыкі XX стагоддзя
Катэгорыя:Матэматыкі XXI стагоддзя
Катэгорыя:Дактары фізіка-матэматычных навук
Дзмітрыева

**Дзмітрыева** — шматзначны тэрмін.

## Вядомыя асобы 
* Ганна Яраславаўна Дзмітрыева-Балаш — беларуская мастачка дэкаратыўна-прыкладнога мастацтва
* Зінаіда Аляксандраўна Дзмітрыева — беларуская вучоная ў галіне бульбаводства

## Гл. таксама 
* Дзмітрыеў
Познань-Лавіца

**Аэрапорт Познань-Лавіца** () — адзін з найстарэйшых аэрапортаў Польшчы, размешчаны каля Познані. Ён размешчаны за 5 кіламетраў на захад ад цэнтра горада. Аэрапорт ажыццяўляе мясцовыя, міжнародныя і гандлёвыя рэйсы.

Паўночная частка аэрапорта з 1913 года і да 23 снежня 2009 года выкарыстоўвалася як ваенны аэрадром.

Пілоты часам блытаюць гэты аэрапорт з размешчанай паблізу ваенна-паветранай базай у Кшэсінах; у іх прыкладна аднолькавая даўжыня ўзлётна-пасадачнай паласы і яе арыентацыя.

У 2015 годзе аэрапорт абслужыў  пасажыраў, што на 3,8 % больш за папярэдні год. Сціплы рост тлумачыцца працяглым рамонтам узлётна-пасадачнай паласы і часовым закрыццём аэрапорта.

Катэгорыя:Аэрапорты Польшчы
Катэгорыя:З’явіліся ў 1913 годзе
Катэгорыя:Будынкі і збудаванні Познані
Катэгорыя:Транспарт Познані
Пал Эрдзёш

**Пал Эрдзёш** (; ,  — , ) — венгерскі матэматык, адзін з найбольш прадуктыўных матэматыкаў XX стагоддзя. Працаваў у самых розных галінах сучаснай матэматыкі: камбінаторыка, тэорыя графаў, тэорыя лікаў, матэматычны аналіз, тэорыя набліжэнняў, тэорыя мностваў і тэорыя імавернасцей. Лаўрэат мноства матэматычных узнагарод, у тым ліку прэміі Вольфа (1983/1984). Заснавальнік прэміі Эрдзёша.

Катэгорыя:Матэматыкі Венгрыі
Катэгорыя:Матэматыкі XX стагоддзя
Катэгорыя:Матэматыкі ў тэорыі лікаў
Катэгорыя:Памерлі ад сардэчна-сасудзістых захворванняў
Этнаграфічны музей (Познань)

**Этнаграфічны музей** () — музей, які знаходзіцца ў Познані, Польшча. Этнаграфічны музей — філіял пазнаньскага Нацыянальнага музея.

## Гісторыя 
Музей размешчаны ў будынку былой масонскай ложы, якая была пабудавана ў пачатку XIX стагоддзя. У музеі экспануюцца матэрыялы, звязаныя з этнаграфічнай культурай Вялікай Польшчы. У музеі дзейнічае пастаянная выстаўка «Народнае мастацтва Вялікай Польшчы», якая экспануе этнаграфічныя матэрыялы ХІХ—ХХ стагоддзяў. У музеі ёсць аддзелы, прысвечаныя азіяцкай, лацінаамерыканскай і афрыканскай этнаграфіі.

Катэгорыя:З’явіліся ў 1911 годзе
Катэгорыя:Этнаграфічныя музеі Польшчы
Катэгорыя:Музеі Познані
Джэсі Дуглас

**Джэсі Дуглас** (;  — ) — амерыканскі матэматык, лаўрэат Філдсаўскай прэміі 1936 года.

Член Нацыянальнай акадэміі навук ЗША (1946).

## Біяграфія 
Джэсі Дуглас нарадзіўся ў Нью-Ёрку. З 1920 па 1926 гады выкладаў у Калумбійскім каледжы. У 1936 годзе, на 10-м Міжнародным кангрэсе матэматыкаў, упершыню ўручалася Філдсаўская прэмія, і Дуглас быў адным з двух яе лаўрэатаў; прэмія была ўручана яму за рашэнне ў 1930 годзе праблемы Плато, пастаўленай Жазефам Луі Лагранжам яшчэ ў 1760 годзе.

Джэсі Дуглас таксама ўнёс значны ўклад у рашэнне зваротнай задачы Лагранжавай механікі. У 1943 годзе Амерыканскае матэматычнае таварыства прысудзіла яму прэмію імя М. Бохера.

Пазней Джэсі Дуглас стаў прафесарам Нью-Ёркскага Гарадскога каледжа, дзе і прапрацаваў да самай смерці.

Катэгорыя:Матэматыкі ЗША
Катэгорыя:Матэматыкі XX стагоддзя
Бярозаўскі раённы выканаўчы камітэт

**Бярозаўскі раённы выканаўчы камітэт** — выканаўчы і распарадчы орган мясцовага кіравання базавага тэрытарыяльнага ўзроўню на тэрыторыі Бярозаўскага раёна Брэсцкай вобласці Беларусі. Падсправаздачны і падкантрольны Прэзідэнту Рэспублікі Беларусь і Брэсцкаму аблвыканкаму, падсправаздачны таксама Бярозаўскаму раённаму Савету дэпутатаў па пытаннях, аднесеных да яго кампетэнцыі. Агульнае кіраўніцтва дзейнасцю райвыканкама ажыццяўляе Старшыня выканкама. Выканаўчы камітэт размешчаны ў цэнтры горада Бярозы, у будынку па вул. Чырвонаармейскай, 27.

## Структура 
* Упраўленне па працы, занятасці і сацыяльнай абароне;
* Упраўленне сельскай гаспадаркі і харчавання;
* Упраўленне справамі;
* Упраўленне эканомікі, гандлю і паслуг;
* Упраўленне адукацыі;
* Аддзел спорту і турызму;
* Юрыдычны аддзел;
* Сектар па працы са зваротамі грамадзян і юрыдычных асоб;
* Аддзел архітэктуры і будаўніцтва;
* Упраўленне землеўпарадкавання;
* Аддзел ідэалагічнай працы і па справах моладзі;
* Аддзел культуры;
* Аддзел жыллёва-камунальнай гаспадаркі;
* Аддзел арганізацыйна-кадравай працы;
* Аддзел запісу актаў грамадзянскага стану;
* Аддзяленне бухгалтарскага ўліку і справаздачнасці;
* Фінансавы аддзел;
* Аддзел унутраных спраў.

## Старшыні 
* Юрый Іосіфавіч Наркевіч
* 13 чэрвеня 2016 — 20 кастрычніка 2020 — Леанід Аляксеевіч Мартынюк;
* 20 кастрычніка 2020 — 3 кастрычніка 2022 — Сяргей Іванавіч Барташ.
* з 12 снежня 2022 — Вячаслаў Валер’евіч Мятліцкі.

## Спасылкі 
* 

Катэгорыя:Арганізацыі Бярозы
Катэгорыя:Раённыя выканаўчыя камітэты Брэсцкай вобласці
Катэгорыя:Бярозаўскі раён
Баранавіцкі гарадскі выканаўчы камітэт

**Баранавіцкі гарадскі выканаўчы камітэт** — выканаўчы і распарадчы орган мясцовага кіравання базавага тэрытарыяльнага ўзроўню на тэрыторыі горада Баранавічы Брэсцкай вобласці Беларусі. Падсправаздачны і падкантрольны Прэзідэнту Рэспублікі Беларусь і Брэсцкаму аблвыканкаму, падсправаздачны таксама Баранавіцкаму гарадскому Савету дэпутатаў па пытаннях, аднесеных да яго кампетэнцыі. Агульнае кіраўніцтва дзейнасцю гарвыканкама ажыццяўляе Старшыня выканкама. Выканаўчы камітэт размешчаны ў цэнтры горада Баранавічы, у будынку на плошчы Леніна, 2. Раней размяшчаўся ў Доме Саветаў (1978, архітэктар Л. Макарэвіч).

## Структура 
* Упраўленне архітэктуры і горадабудаўніцтва;
* Упраўленне землеўпарадкавання;
* Упраўленне па адукацыі;
* Упраўленне капітальнага будаўніцтва;
* Упраўленне па працы, занятасці і сацыяльнай абароне;
* Упраўленне справамі;
** Аддзяленне справаводства;
** Аддзяленне матэрыяльна-тэхнічнага забеспячэння;
* Упраўленне эканомікі;
* Фінансавае ўпраўленне;
* Аддзел па працы са зваротамі грамадзян і юрыдычных асоб;
* Аддзел арганізацыйна-кадравай працы;
* Аддзел гандлю і паслуг;
* Аддзел культуры;
* Аддзел жыллёва-камунальнай гаспадаркі;
* Аддзел ідэалагічнай працы і па справах моладзі;
* Аддзел запісу актаў грамадзянскага стану;
* Аддзел спорту і турызму;
* Юрыдычны аддзел;
* Камісія па справах непаўналетніх;
* Адміністрацыйная камісія;
* Група бухгалтарскага ўліку і справаздачнасці.

## Старшыні 
* з 3 кастрычніка 2022 — Міхаіл Леанідавіч Бацэнка

## Спасылкі 
* 

Катэгорыя:Арганізацыі Баранавічаў
Катэгорыя:Мясцовыя выканаўчыя камітэты Беларусі
Катэгорыя:Плошча Леніна (Баранавічы)
Нацыянальны музей (Познань)

**Нацыянальны музей у Познані** () — буйны мастацкі нацыянальны музей у Польшчы. Зарэгістраваны ў Дзяржаўным рэестры музеяў.

## Гісторыя 
Заснаваны ў 1857 годзе як Музей польскай і славянскай старажытнасці ў Вялікім Княстве Пазнаньскім. У сучасны музей уваходзяць Галерэя жывапісу і скульптуры, Музей прыкладнога мастацтва, Музей гісторыі горада Познань, Музей музычных інструментаў, Ваенны музей Вялікай Польшчы і Этнаграфічны музей. Акрамя гэтага, да сістэмы Пазнаньскага музея адносяцца Музей Адама Міцкевіча ў Сміелаве і Замак у Галухаве.

Каля музея знаходзіцца помнік пазнаньскаму 15-му ўланскаму палку, прысвечаны вайскоўцам, якія змагаліся з савецкімі войскамі ў 1920 годзе.

Насупраць старога будынка музея размяшчаецца металічная стэла прадстаўніка кінетычнага мастацтва нямецкага мастака Хайнца Мака.

У музеі знаходзіцца карціна «Партрэт сясцёр мастачкі, якія гуляюць у шахматы» (або «Гульня ў шахматы») — карціна італьянскай мастачкі Сафанісбы Ангвісолы. Створана ў 1555 годзе. Гэта адна з першых карцін, якія захавалі шахматную партыю пасля рэформы гэтай гульні ў першай палове XVI стагоддзя.

У 2000 годзе з музея была скрадзеная карціна французскага мастака Клода Манэ «Пляж у Пурвілі». Карціна была выразана з рамкі і на яе месца ўстаўлена копія. Злодзея знайшлі праз шмат гадоў. Падсудны прызнаў віну, сцвярджаючы, што скраў карціну для сябе, бо любіць імпрэсіянізм, ён таксама паказаў на месца, дзе хаваў яе амаль 10 гадоў.

Катэгорыя:Нацыянальныя музеі Польшчы
Катэгорыя:Мастацкія музеі Польшчы
Катэгорыя:Музеі Познані
Катэгорыя:З’явіліся ў 1857 годзе
Атле Сельберг

**Атле Сельберг** (;  — ) — нарвежскі матэматык, вядомы сваімі працамі ў галіне аналітычнай тэорыі лікаў і тэорыі аўтаморфных функцый.

## Біяграфія 
Сельберг нарадзіўся ў 1917 годзе ў нарвежскім горадзе Лангесун (Langesund). Атрымаў адукацыю ва Універсітэце Осла, які скончыў у 1943 годзе, атрымаўшы ступень Ph.D.

У 1942 годзе ён даказаў, што канчатковая доля ўсіх нулёў дзэта-функцыі Рымана ляжыць на крытычнай прамой Re(s)=1⁄2. У 1947 годзе распрацаваў «метад рэшата Сельберга», які прымяняўся ў даследаванні пытанняў аналітычнай тэорыі лікаў. У 1948 годзе (паралельна з Эрдзёшам) атрымаў элементарны доказ асімптатычнага закона размеркавання простых лікаў, апублікаваў яго і ў 1950 годзе быў удастоены за гэта Філдсаўскай прэміі.

Знайшоў адзін з элементарных доказаў тэарэмы Дырыхле пра простыя лікі ў арыфметычнай прагрэсіі.

Пераехаўшы ў ЗША, пачаў працу ў Інстытуце перспектыўных даследаванняў у Прынстане (штат Нью-Джэрсі). У 1956 годзе ён апублікаваў адну з найбольш значных сваіх прац, у якой даказваў формулу, якая атрымала назву «Формула следа Сельберга» (ужываецца ў тэорыі аўтаморфных функцый, у тэорыі прадстаўленняў і іншых раздзелах матэматыкі і фізікі).

У 1986 годзе за яго працы па тэорыі лікаў, дыскрэтным групам і аўтаморфным формам Сельберг быў удастоены Прэміі Вольфа. Таксама ён быў абраны членам Нарвежскай акадэміі навук, Дацкай каралеўскай акадэміі навук і Амерыканскай акадэміі гуманітарных і дакладных навук.

Сельберг быў жанаты, меў двух дзяцей. Памёр 6 жніўня 2007 года ад сардэчнай недастатковасці.

Катэгорыя:Матэматыкі ў тэорыі лікаў
Катэгорыя:Матэматыкі Нарвегіі
Катэгорыя:Матэматыкі XX стагоддзя
Катэгорыя:Памерлі ад сардэчнай недастатковасці
Ірына Міхайлаўна Намачэнка

**Ірына Міхайлаўна Намачэнка** (нар. 17 чэрвеня 1977, г. п. Акцябрскі) — беларускі дзяржаўны дзеяч.

## Біяграфія 
Нарадзілася 17 чэрвеня 1977. Дэпутат Акцябрскага раённага Савета дэпутатаў 28-га склікання ад Гацкай акругі № 16. 3 кастрычніка 2022 года прызначана старшынёй Акцябрскага райвыканкама.

Член Рэспубліканскага грамадскага аб’яднання «Белая Русь» і «Беларускі саюз жанчын».

## Крыніцы 
Катэгорыя:Дэпутаты Акцябрскага раённага Савета дэпутатаў 28-га склікання
Катэгорыя:Старшыні Акцябрскага раённага выканаўчага камітэта
Сяргей Мікалаевіч Даўгалёў

**Сяргей Мікалаевіч Даўгалёў** (нар. 1982, в. Старыя Журавічы, Рагачоўскі раён, Гомельская вобласць) — беларускі дзяржаўны дзеяч.

## Біяграфія 
Нарадзіўся ў 1982 годзе ў в. Старыя Журавічы Рагачоўскага раёна. Скончыў Віцебскую дзяржаўную акадэмію ветэрынарнай медыцыны і Акадэмію кіравання пры Прэзідэнце Рэспублікі Беларусь. Працоўную дзейнасць пачынаў вядучым ветэрынарным урачом у дапаможным гаспадарцы ААТ «Лоеўскі Агратэхсэрвіс». У 2008—2012 гадах узначальваў Лоеўскую ветэрынарную станцыю, кіраваў КСУП «Страдубка» Лоеўскага раёна і ПСУП «Лоеў Агра» ААТ «Лоеўскі Агратэхсэрвіс». З 2012 па 2016 гады працаваў гандлёвым агентам прыватнага прадпрыемства «Алнікор» г. Гродна, а таксама ветэрынарным урачом ветупраўлення ВСУП «ГРУПА-СТС» г. Рэчыца. У 2016 годзе назначаны першым намеснікам старшыні — начальнікам упраўлення сельскай гаспадаркі і харчавання Лоеўскага райвыканкама. 3 верасня 2020 года прызначаны прэзідэнтам на пасаду старшыні Акцябрскага раённага выканаўчага каммітэта. 3 кастрычніка 2022 года прызначаны старшынёй Рэчыцкага райвыканкама.
Спіс дэпутатаў Акцябрскага раённага Савета дэпутатаў 28-га склікання

Спіс выбраных дэпутатаў Акцябрскага раённага Савета дэпутатаў дваццаць восьмага склікання.

## Спасылкі 
* Спіс выбраных дэпутатаў Кастрычніцкага раённага Савета дэпутатаў дваццаць восьмага склікання. 


Акцябрскі раён